b'\n_START_ARTICLE_\nMargamski pode\xc5\xbeelski park\n_START_SECTION_\nGrajski park\n_START_PARAGRAPH_\nKjer je danes Margamski park, je bil v\xc4\x8dasih samostan, katerega lastnik je leta 1540 po zaprtju samostanov leta 1537 postal sir Rice Mansel. Pozneje je bila zgrajena tudorska hi\xc5\xa1a kot pode\xc5\xbeelski dvorec sira Ricea Mansela. Leta 1661 se prvi\xc4\x8d omenjata vrt in obzidano obmo\xc4\x8dje. Leta 1727 je grajski vrtnar na vrtovih pripravil katalog rastlin. Leta 1793 je bila zgrajena oran\xc5\xbeerija. Mojstrovina iz 18. stoletja je delo arhitekta Anthonyja Kecka. Konec 18. stoletja so bili vrtovi ograjeni s parkom zaradi jelenov in postavljen je bil glavni vhod. Zemljevid nepremi\xc4\x8dnine iz leta 1814 prikazuje celoten park z "velikim", "malim" in "zgornjim" delom parka. Leta 1830 se je za\xc4\x8dela gradnja nove gra\xc5\xa1\xc4\x8dine, ki je postala grad Margam. Na\xc4\x8drti iz konca tega desetletja ka\xc5\xbeejo vklju\xc4\x8ditev ve\xc4\x8d novih stavb in njihovo vlogo, tudi templja \xc5\xa1tirih letnih \xc4\x8dasov (Temple of Four Seasons), kamnite fasade in vrtnarjevo ko\xc4\x8do._NEWLINE_Margamska posest je julija 1973 pripadla svetu okro\xc5\xbeja Glamorgan in naslednje leto je po novi organiziranosti lokalne samouprave park postal last sveta okro\xc5\xbeja Zahodnega Glamorgana. Park je bil odprt za javnost leta 1977._NEWLINE_Posestvo je znano po \xc5\xa1tevilnih pavih. Na posestvu so tudi jeleni, ki so \xc5\xbeiveli tu \xc5\xbee vsaj od normanskega obdobja. Ve\xc4\x8dina je damjakov (okoli 230), jelenov (okoli 60) in tujerodnih Davidovih jelenov (okoli 30), ki so jih leta 1990 tu vzredili. Divja\xc4\x8dinsko meso jelenov prodajajo. Velika pti\xc4\x8dja kletka na posestvu je prostor za \xc5\xa1tevilne re\xc5\xa1ene ujede. Imajo tudi redko pasmo glamorganskega goveda._NEWLINE_Pohodne poti na dolge razdalje, kot so Coed Morgannwg Way, Ogwr Ridgeway Walk in St. Illtyd Walk se za\xc4\x8dnejo in kon\xc4\x8dajo v bli\xc5\xbeini Mynydd y Castell v Margamskem pode\xc5\xbeelskem parku. Celinski del Vali\xc5\xbeanske obalne poti (Wales Coast Path) poteka skozi park ob klifu nad cesto, je pa tudi ve\xc4\x8d kraj\xc5\xa1ih (manj kot 5 km) ozna\xc4\x8denih poti. V parku ni velikih rek, so pa jezera in ribniki, v katerih je mogo\xc4\x8de ribariti._NEWLINE_Ozkotirna parkovna \xc5\xbeeleznica (tirna \xc5\xa1irina 610 mm) v poletnih mesecih pelje obiskovalce okoli posestva. V oran\xc5\xbeeriji so civilne poroke, dogodki se na posestvu vrstijo vse poletje. Margamski pode\xc5\xbeelski sejem je avgusta. Leta 2003 je bil v parku vali\xc5\xbeanski festival literature, glasbe in performansa (Urdd Eisteddfod)._NEWLINE_Po glasovanju je bil leta 2013 razgla\xc5\xa1en za najljub\xc5\xa1i park in dobil prvo nagrado (Green Flag) med 1448 odprtimi prostori. _NEWLINE_Dostop je brezpla\xc4\x8den, pla\xc4\x8dljivi pa so parkiri\xc5\xa1\xc4\x8de in nekateri dogodki.\n_START_SECTION_\nObjekti pod spomeni\xc5\xa1kim varstvom\n_START_PARAGRAPH_\nPode\xc5\xbeelski park ima \xc5\xa1est za\xc5\xa1\xc4\x8ditenih spomenikov. Dva sta \xc5\xbeeleznodobni gradi\xc5\xa1\xc4\x8di, dva srednjeve\xc5\xa1ka verska objekta, muzej in postavitev v spomin na drugo svetovno vojno.\n_START_SECTION_\n\xc5\xbdeleznodobno gradi\xc5\xa1\xc4\x8de\n_START_PARAGRAPH_\nMynydd y Castell Camp je veliko gradi\xc5\xa1\xc4\x8de, ki obsega 2,7 ha v obliki \xc4\x8drke D, na osamljenem hribu 500 m vzhodno od Margamske opatije. Na\xc5\xa1li so nekaj izkopanin in nekatere druge ostanke, ki bi lahko dolo\xc4\x8dali polo\xc5\xbeaj obzidja in vhodov. _NEWLINE_Half Moon Camp je majhno gradi\xc5\xa1\xc4\x8de na hribu severno od Margamske opatije, na nasprotni strani doline Mynydd y Castell. Pre\xc4\x8dka ga del vali\xc5\xbeanske pohodne obalne poti.\n_START_SECTION_\nMargamska opatija\n_START_PARAGRAPH_\nLeta 1147 je bil zgrajena Margamska opatija. Ko je bila leta 1536 razpu\xc5\xa1\xc4\x8dena, je samostanska cerkev postala \xc5\xbeupnijska cerkev, medtem ko so ostale razli\xc4\x8dne ru\xc5\xa1evine, tudi veli\xc4\x8dastna dvanajststranska kapiteljska dvorana._NEWLINE_Majhna kapela, znana kot Hen Eglwys, tudi Cryke Chapel, je datirana v leto 1470. Bila je v posesti opatije na pobo\xc4\x8dju Craig-y-capel. Zatrepi, okna s krogovi\xc4\x8djem so ohranjeni in so gotski mejnik in razgledna to\xc4\x8dka parka. Tukaj sta tudi pokopali\xc5\xa1\xc4\x8de in v bli\xc5\xbeini svetnik, znan kot Ffynnon Mair.\n_START_SECTION_\nRadar za zgodnje opozarjanje\n_START_PARAGRAPH_\nNa klifu nad cesto je ena od omre\xc5\xbeja to\xc4\x8dk radarskih postaj za zgodnje opozarjanje. Zgrajene so bile med drugo svetovno vojno leta 1941 okoli obale Britanije za iskanje nem\xc5\xa1kih bombnikov in ladijskega prometa. Postaja Chain Home je lahko zaznala letala na vi\xc5\xa1jih nadmorskih vi\xc5\xa1inah, drugo omre\xc5\xbeje, ki so zgradili, postaja Chain Home Low, ena je bila margamska, je bilo namenjeno odkrivanju nizkolete\xc4\x8dih letal in ladijskemu prometu. Margamska postaja, ki je spomeni\xc5\xa1ko za\xc5\xa1\xc4\x8ditena, le\xc5\xbei ob celinskem delu poti ob vali\xc5\xbeanski obali. Tri so na vrhu plo\xc5\xa1\xc4\x8date stavbe visoko na klifu s pogledom na Port Talbot in Swansea Bay. Tu so bili name\xc5\xa1\xc4\x8deni generatorji in oprema z veliko radarsko anteno na strehi.'